CELEX: 62008TB0293(01)
Language: fi
Date: 2010-06-09 00:00:00
Title: Asia T-293/08: Unionin yleisen tuomioistuimen määräys 9.6.2010 — BASF Plant Science ym. v. komissio (Lainsäädännön lähentäminen — Geneettisesti muunnettujen organismien tarkoituksellinen levittäminen ympäristöön — Markkinoille saattamista koskevaa lupaa koskeva menettely — Päätöksen tekemisen laiminlyönti — Laiminlyöntikanne — Riidan kohde on menettänyt merkityksensä — Lausunnon antamisen raukeaminen)

14.8.2010   
            
            
               FI
            
            
               Euroopan unionin virallinen lehti
            
            
               C 221/43
            
         Unionin yleisen tuomioistuimen määräys 9.6.2010 — BASF Plant Science ym. v. komissio
   (Asia T-293/08) (1)
   
   (Lainsäädännön lähentäminen - Geneettisesti muunnettujen organismien tarkoituksellinen levittäminen ympäristöön - Markkinoille saattamista koskevaa lupaa koskeva menettely - Päätöksen tekemisen laiminlyönti - Laiminlyöntikanne - Riidan kohde on menettänyt merkityksensä - Lausunnon antamisen raukeaminen)
   2010/C 221/71
   Oikeudenkäyntikieli: englanti
   
      Asianosaiset
   
   
      Kantajat: BASF Plant Science GmbH (Ludwigshafen, Saksa), Plant Science Sweden AB (Svalöv, Ruotsi), Amylogene HB (Svalöv) ja BASF Plant Science Co. GmbH, aikaisemmin BASF Plant Science Holding GmbH (Ludwigshafen) (edustajat: asianajajat D. Waelbroeck ja U. Zinsmeister ja solicitor D. Slater)
   
      Vastaaja: Euroopan komissio (asiamiehet: C. O’Reilly ja M. C. Zadra)
   
      Väliintulija, joka tukee vastaajan vaatimuksia: Tanskan kuningaskunta (asiamiehet: J. Bering Liisberg ja R. Holdgaard)
   
      Oikeudenkäynnin kohde
   
   Kanne, jolla yleistä tuomioistuinta vaaditaan toteamaan, että komissio ei ole noudattanut geneettisesti muunnettujen organismien tarkoituksellisesta levittämisestä ympäristöön ja neuvoston direktiivin 90/220/ETY kumoamisesta 12.3.2001 annetun Euroopan parlamentin ja neuvoston direktiivin 2001/18/EY (EYVL L 106, s. 1) 18 artiklan 1 kohdan ja menettelystä komissiolle siirrettyä täytäntöönpanovaltaa käytettäessä 28.6.1999 tehdyn neuvoston päätöksen 1999/468/EY (EYVL L 184, s. 23) 5 artiklan mukaisia velvoitteitaan, koska se ei ole tehnyt päätöstä pyynnöstä, joka koski lupaa geneettisesti muunnetun perunan (Amflora-perunan) markkinoille saattamiseksi.
   
      Määräysosa
   
   
               1)
            
            
               Lausunnon antaminen tästä kanteesta raukeaa.
            
         
               2)
            
            
               Asianosaiset vastaavat omista oikeudenkäyntikuluistaan.
            
         
      (1)  EUVL C 272, 25.10.2008.